
Anexa 2 – anunț de scoatere la concurs
[bookmark: _GoBack]Anexă la Decizia nr. 709/27.10.2026 de constituire comisie de concurs



ANUNȚ
privind organizarea concursului pentru ocuparea funcției contractuale 
de execuție vacante, pe perioadă nedeterminată, post unic de INGINER cu atribuții aferente activității de proiecte derulate din diverse fonduri
 la SERVICIUL INVESTIȚII din cadrul ADMINISTRAȚIEI BAZINALE DE APĂ MUREȘ

F-RU-82
ADMINISTRAȚIA BAZINALĂ DE APĂ MUREȘ, cu sediul în Tg. Mureș, instituție publică de interes național, cu personalitate juridică, organizează concurs pentru ocuparea funcției contractuale de inginer pe perioadă nedeterminată

Activitatea profesională a postului de inginer se va desfășura în cadrul serviciului Investiții, de la sediul ABA Mureș.
Condițiile specifice necesare în vederea participării la concursul pentru ocuparea postului corespunzător funcției contractuale de execuție, precum și calendarul desfășurării concursului sunt: 
1. [bookmark: _Hlk243578652]Studii superioare în domeniul de licență: Inginerie civilă (Construcții civile și industriale; Căi ferate, drumuri și poduri; Amenajări și Construcții Hidrotehnice, Îmbunătățiri funciare și dezvoltare rurală etc.); Inginerie geodezică; Ingineria mediului; Inginerie și management; Inginerie mecanică.
2. Cunoștințe de operare pe calculator: Pachetul Microsoft Office (Excel, Word, PowerPoint) – Nivel avansat; AutoCAD (Nanocad, Progecad, etc.) – Nivel mediu (pentru vizualizare și analiză, nu proiectare); Program întocmire devize – Nivel mediu.
3. Cunoștințele privind managementul proiectelor; programele europene de finanţare, fondurile structurale constituie un avantaj și vor fi evaluate în cadrul probei scrise.
4. Experiența în verificarea conformității Studiilor de Fezabilitate și a corectitudinii întocmirii devizelor generale potrivit HG nr. 907/2016 actualizată, precum și în elaborarea antemăsurătorilor prin încadrarea detaliilor din planșele CAD în articole de deviz constituie un avantaj și va fi analizată în cadrul probei scrise.

Pentru acest post, intervalul salarial este de 5.004 -7.947 lei brut/luna în funcție de vechimea în muncă și în specialitate.



Calendarul de desfășurare al concursului pentru ocuparea funcției contractuale de execuție vacante pe perioadă nedeterminată de inginer la serviciul Investiții din cadrul A.B.A. MUREȘ:

Concursul se va desfășura la sediul Administrației Bazinale de Apă Mureș din strada Koteles Samuel, nr. 33, după următorul calendar: 
- 10.11.2026 - ora 1500 - data limită de depunere la registratura ABA Mureș a dosarelor de participare la concurs;     
-  12.11.2026 - ora 0900 - selecția dosarelor de concurs;
-  12.11.2026 - ora 1300 - termen de afișare rezultate la selecția dosarelor de concurs;
-  13.11.2026 - ora 1300 - termen de depunere contestații cu privire la rezultatul selecției dosarelor de concurs;
-  16.11.2026- ora 1300 - termen de afișare a rezultatelor privind contestația la selecția dosarelor de concurs;
-  17.11.2026 - ora 0900 - desfășurare probă scrisă;
-  17.11.2026 - ora 1300 - termen de afișare rezultate proba scrisă;
-  18.11.2026 - ora 1300 - termen de depunere contestații cu privire la rezultatul probei scrise;
-  18.11.2026 - ora 1500 - termen de afișare a rezultatelor privind contestația la rezultatele probei scrise;  
-  19.11.2026 - ora 0900 -  susținerea interviului;
-  19.11.2026 - ora 1300 - termen de afișare a rezultatelor privind interviul;
-  20.11.2026 - ora 1300 - termen de depunere contestații cu privire la rezultatul interviului;
- 23.11.2026 – ora 1300 - termen de afișare a rezultatelor privind contestația la rezultatele interviului;
-  23.11.2026 – ora 1530 - termen de afișare a rezultatelor finale.

Conform art.35 al Hotărârii de Guvern nr.1336 din 2022 pentru înscrierea la concurs candidaţii vor prezenta un dosar care va conţine următoarele documente:
a)	formular de înscriere la concurs, conform modelului prevăzut la anexa nr. 2 din HG 1336/2022;
b)	copia actului de identitate sau orice alt document care atestă identitatea, potrivit legii, aflate în termen de valabilitate; 
c)	copia certificatului de căsătorie sau a altui document prin care s-a realizat schimbarea de nume, după caz;
d)	copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e)	copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f)	cazierul judiciar sau, după caz, extrasul de pe cazierul judiciar;
g)	adeverinţă medicală care să ateste starea de sănătate corespunzătoare eliberată de către medicul de familie al candidatului sau de către unităţile sanitare abilitate cu cel mult 30 de zile anterior derulării concursului;
h)	curriculum vitae, model european;
Adeverința care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.
Copiile de pe actele prevăzute la lit. b) - e), se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la lit. f), poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.
Dosarele de concurs se depun la Serviciul Resurse Umane sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice în termen de 10 zile lucrătoare de la data afișării anunțului pentru ocuparea postului vacant.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. b) - e) în original, pentru certificarea acestora, pe tot parcursul desfășurării concursului, dar nu mai târziu de data şi ora organizării probei scrise/practice.
Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 100 MB, documentele fiind acceptate doar în formă lizibilă. (personal@dam.rowater.ro)
Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.
Pentru ocuparea unui post contractual vacant candidatul trebuie să îndeplinească următoarele condiţii generale conform art. 14 din Hotărârea de Guvern nr.1336 din 2022:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârșirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a
folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii.

BIBLIOGRAFIA ȘI TEMATICA
[bookmark: _Hlk208931421]pentru concursul de ocupare a postului de inginer cu atribuții aferente activității de proiecte derulate din diverse fonduri, post unic vacant în cadrul
Serviciului INVESTIȚII
BIBLIOGRAFIA

1. Legislație:
1. Legea Apelor nr.107/1996 cu completările și modificările ulterioare;
1. Legea nr.50/1991 – privind autorizarea executării lucrărilor de construcții – republicată și completată la zi; 
1. Legea nr.10/1995 – privind calitatea în construcții – cu completările și modificările ulterioare;
1. HG nr.343/2017 privind aprobarea Regulamentului de recepție a lucrărilor de construcții și instalații aferente acestora;
1. HG nr.28/2008 privind aprobarea conținutului cadru al documentației tehnico-economice aferente investițiilor publice, precum și structurii și metodologiei de elaborare a devizului general pentru obiectivele de investiții și lucrări de intervenții;
1. HG nr.907/2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice;
1. OUG nr.31/2025 privind unele măsuri pentru simplificarea procedurilor în domeniul urbanismului și construcțiilor și accelerarea investițiilor;
1. HG nr.1176/2005 – privind aprobarea Statutului de organizare și funcționare a ANAR.

1. Lucrări de specialitate:
1. Apărarea împotriva inundațiilor – M. Șelărescu, M. Podani, Editura Tehnică București 1993
2. Ingineria râurilor regularizarea albiilor râurilor și îndiguiri – prof. dr. ing. Cornel Mitoiu,                    conf. dr. ing. Gabriela Marin, Editura Bren București 1999
3. Construcții hidrotehnice vol. I – Radu Prișcu, Editura Didactică și Pedagogică București 1974
4. Regularizarea albiilor râurilor – prof. dr. doc. ing. Simion Hâncu, Editura Ceres, București 1976
5. Regularizarea albiilor râurilor îndrumar de proiectare–Cornel Mitoiu, Gabriela Marin, Buc. 1999
6. Regularizări de râuri și căi de comunicații pe apă– Ion A. Manoliu, Editura Didactică și Pedagogică
7. Ghid de bune practici în management de proiecte – Ministerul Dezvoltării Regionale și Administrației Publice (MDLPA), 2015

TEMATICA
1. Apărarea împotriva inundațiilor – M. Șelărescu, M. Podani, Editura Tehnică București 1993
· Cap.2: Undele de viitură;
· Cap.3: Metode pentru apărarea împotriva inundațiilor provocate de viituri;
· Cap.4: Îndiguiri;
· Cap.5: Lucrări pentru atenuarea viiturilor;
· Cap.7: Exploatarea lucrărilor de apărare împotriva inundațiilor.

2. Ingineria râurilor regularizarea albiilor râurilor și îndiguiri – prof. dr. ing. Cornel Mitoiu, conf. dr. ing. Gabriela Marin, Editura Bren București 1999
· Cap.1: Introducere;
· Cap.3.6: Traseul albiilor râurilor;
· Cap.4: Principii și metode de proiectare și dimensionare a lucrărilor de regularizare a albiilor de râuri;
· Cap.5: Construcții și lucrări de regularizare;
· Cap.6: Îndiguiri;
· Cap.7: Execuția lucrărilor de regularizări de albii de râuri și îndiguiri.

3. Construcții hidrotehnice vol. I – Radu Prișcu, Editura Didactică și Pedagogică București 1974
· Cap.5: Baraje de piatră;
· Cap.6: Baraje de pământ.

4. Regularizarea albiilor râurilor – prof. dr. doc. ing. Simion Hâncu, Editura Ceres, București 1976
· [bookmark: _Hlk176176421]Cap.3: Elemente privind dinamica râurilor (Teoria regimului);
· Cap.4: Principii, scheme și tipuri de lucrări de regularizare și îndiguire a albiilor râurilor;
· Cap.5: Materiale și elemente de construcție folosite la lucrările de regularizare a albiilor râurilor;
· Cap.7: Indicații privind executarea și întreținerea lucrărilor de regularizare a albiilor râurilor.

5. Regularizarea albiilor râurilor îndrumar de proiectare – Cornel Mitoiu, Gabriela Marin, Buc. 1999
· Cap.2: Studii necesare pentru proiectare;
· Cap.3.1: Debite de apa caracteristice;
· Cap.6: Lucrări pentru crearea si fixarea albiei.

[bookmark: _Hlk176176528]6. Regularizări de râuri și căi de comunicații pe apă – Ion A. Manoliu, Editura Didactică și Pedagogică
· Cap.1: Cursuri de apă și elementele lor caracteristice;
· Cap.3: Principiile, metodele și practica regularizării în curent liber;
· Cap.4: Materiale, elemente, lucrări și construcții de regularizare; 
· Cap.5: Apărări de maluri;
· Cap.6: Lucrări de regularizare cu caracter local.

8. Legea nr.50/1991 – privind autorizarea executării lucrărilor de construcții – republicată și completată la zi
· [bookmark: _Hlk176177593]Capitolul I - Autorizarea executării lucrărilor de construcții.

9. Legea nr.10/1995 – privind calitatea în construcții – cu completările și modificările ulterioare
· Capitolul III - Obligații și răspunderi.

10. H.G. nr.907/2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice.
· Capitolul I - Dispoziții generale;
· Capitolul II - Nota conceptuală și tema de proiectare;
· Capitolul III - Documentațiile tehnico-economice aferente obiectivelor de investiții finanțate din fonduri publice.

11.  Legea Apelor nr.107/1996 cu completările și modificările ulterioare
· [bookmark: _Hlk209092324]Capitolul II - Regimul de folosire a apelor şi a albiilor
· Capitolul III - Gospodărirea apelor
· Anexa 1 - Definițiile termenilor tehnici utilizaţi
· Anexa 1^1 - Condiţii pentru atingerea obiectivelor de mediu pentru corpurile de apă de suprafaţă şi subterane

12.  HG nr.343/2017 privind aprobarea Regulamentului de recepție a lucrărilor de construcții și instalații aferente acestora - integral

13.  HG nr.28/2008 privind aprobarea conținutului cadru al documentației tehnico-economice aferente investițiilor publice, precum și structurii și metodologiei de elaborare a devizului general pentru obiectivele de investiții și lucrări de intervenții - integral

14.  OUG nr.31/2025 privind unele măsuri pentru simplificarea procedurilor în domeniul urbanismului și construcțiilor și accelerarea investițiilor – integral

15.  HG nr. 1176/2005 privind aprobarea Statutului de organizare și funcționare a ANAR – 
· Capitolul III – Atribuții

16. Ghid de bune practici în management de proiecte – Ministerul Dezvoltării Regionale și Administrației Publice (MDLPA), 2015
· Capitolul 1 – Introducere în managementul proiectelor
· Capitolul 3 – Elemente de bază în structura proiectului
· Capitolul 7 - Aspecte privind monitorizarea proiectului și evaluarea proiectelor


Dosarele de înscriere la concurs se depun la sediul instituției, serviciul Resurse Umane, Relații cu Publicul și Administrativ, program cu publicul de luni până joi între orele 8,00-15,00 și vineri între orele 8:00-12:00 până în data de 10.11.2026, orele 15:00.
Informații suplimentare se pot obține:
· la sediul Administrației Bazinale de Apă Mureș din strada Koteleș Samuel, nr. 33
· la număr de telefon 0265-260289 int. 1440 sau 1460
· pe site http://mures.rowater.ro/despre-noi/cariera/concursuri-ocupare-posturi/ 
· e-mail personal@dam.rowater.ro


DIRECTOR,
ing. Răzvan OBREJA
 



Serviciul RURPA,
Artemiza BUCULEU, șef serv.




Întocmit,
Simona NEAGU, secretar comisie de concurs

